KOMISSION ASETUS (EY) N:o 2998/95,
annettu 20 päivänä joulukuuta 1995,
Kanariansaarten, Azorien, Madeiran ja Ranskan merentakaisten departementtien naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 1912/92, (ETY) N:o 1913/92, (ETY) N:o 2254/92, (ETY) N:o 2255/92, (ETY) N:o 2312/92 ja (ETY) N:o 1148/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 4 artiklan 4 kohdan ja 5 artiklan 2 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna asetuksella (EY) N:o 2537/95, ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (4), sellaisena kuin se on viimeksi muutettuna asetuksella (EY) N:o 2598/95 (5), ja erityisesti sen 4 artiklan 5 kohdan, 7 ja 9 artiklan,
sekä katsoo, että
arvioituun hankintataseeseen sisältyvien yhteisön markkinoilta lähtöisin olevien tuotteiden tuet vahvistetaan komission asetuksissa (ETY) N:o 1912/92 (6) ja (ETY) N:o 2254/92 (7), sellaisena kuin se on viimeksi muutettuna asetuksella (EY) N:o 798/95 (8), (ETY) N:o 1913/92 (9) ja (ETY) N:o 2255/92 (10), sellaisena kuin se on viimeksi muutettuna asetuksella (EY) N:o 1668/95 (11), (ETY) N:o 3212/92 (12) ja (ETY) N:o 1148/93 (13), sellaisena kuin se on viimeksi muutettuna asetuksella (EY) N:o 1669/95 (14),
yhteisön tuen vahvistamisperusteiden soveltaminen kyseisen alan nykyisessä markkinatilanteessa ja erityisesti näiden tuotteiden kursseihin tai hintoihin yhteisön Eurooppaan kuuluvassa osassa ja maailmanmarkkinoilla johtaa Kanariansaarten, Azorien ja Ranskan merentakaisten departementtien naudanliha-alan tuotteiden hankintatuen vahvistamiseen liitteen mukaisesti,
toimivaltaisten viranomaisten esittämien perustelujen johdosta olisi mukautettava tiettyjen merentakaisten departementtien hankintataseet puhdasrotuisten siitoseläinten ja lihotettaviksi tarkoitettujen urospuolisten nautojen osalta, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1912/92 liitteet II ja II a tämän asetuksen liitteellä I.
2. Korvataan asetuksen (ETY) N:o 1913/92 liite II tämän asetuksen liitteellä II.
3. Korvataan asetuksen (ETY) N:o 2254/92, (ETY) N:o 2255/92 ja (ETY) N:o 2312/92 liite II tämän asetuksen liitteellä III.
4. Korvataan asetuksen (ETY) N:o 1912/92 liitteessä III esitetty tuen määrä tämän asetuksen liitteessä IV ilmoitetulla määrällä.
5. Korvataan asetuksen (ETY) N:o 1913/92 liite III tämän asetuksen liitteellä V.
6. Korvataan asetuksen (ETY) N:o 2312/92 liite III tämän asetuksen liitteellä VI.
7. Korvataan asetuksen (ETY) N:o 1148/93 liite tämän asetuksen liitteellä VII.
2 artikla
Korvataan asetuksen (ETY) N:o 2312/92 liite I tämän asetuksen liitteellä VIII.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1995.